"La guitarra ha estat el meu racó per oblidar-me de tot i tocar sol és fer entrar la gent al meu món

Wed, 05 Jan 2022 17:20:00 +0000

El guitarrista manacorí Sebastià Gris ens ha presentat el seu primer treball discogràfic en solitari, "Llorer, clau i canyella", editat pel segell Microscopi. És un àlbum de guitarra sola que busca plasmar en set cançons el que més li agrada a en Sebastià d'aquest instrument. Escrit i arranjat gairebé en la seva totalitat a la vora dels fogons de la cuina de casa seva, Gris ha triat temes seus i d'altra gent per explorar cada color que ell mateix amb el seu instrument pot oferir. Per presentar-nos el seu treball discogràfic ens ha tocat en directe una de les peces que conté, el tema "Bemin", i podreu veure la seva actuació a l'Instagram de @catalunyamusica.