Kebyart: "En aquest disc aportem la nostra visió a músiques que ens inspiren"

Mon, 30 May 2022 16:20:00 +0000

El quartet de saxofons Kebyart acaba de publicar el segon disc, "Lectures différentes" (Linn Records - Outhere), amb obres de Péter Eötvös, Igor Stravinsky, Joseph Haydn i Joan Pérez-Villegas, i tots els seus membres han vingut a presentar-nos-el i, a més, ens han ofert una actuació en directe que podreu veure a l'Instagram de @catalunyamusica. Kebyart és una de les formacions de cambra més innovadores dels últims anys, té un ampli reconeixement a nivell internacional i ha estat distingit amb el segell ECHO Rising Stars aquesta temporada 2021-2022. Està format per Pere Méndez, saxo soprano, Víctor Serra, saxo alt, Robert Seara, saxo tenor, i Daniel Miguel, saxo baríton.