Vivancos: "He escrit el 'Càntic d'amic e Amat' tenint en compte l'acústica de la Sagrada Família"

Tue, 12 Dec 2023 17:20:00 +0000

El compositor Bernat Vivancos ens ha donat els detalls de l'estrena de la seva obra simfonicocoral "Càntic d'amic e Amat", amb text de Ramon Llull, aquest divendres, 15 de desembre, a la Sagrada Família. Ha estat un encàrrec de la Fundació Blanquerna per celebrar el seu 75è aniversari. Els intèrprets seran el tenor Ferran Mitjans, l'organista Juan de la Rubia, el Cor Jove Amics de la Unió, el Cor Bruckner, el Cor de Cambra de Granollers, el Cor Blanquerna i la Coral Càrmina, amb l'Orquestra Simfònica del Vallès, dirigits per Edmon Colomer.