Luismi Segurado: "Amb el meu àlbum 'Elfrieda' vull reivindicar la dona en el món del jazz"

Fri, 19 May 2023 16:20:00 +0000

El pianista i compositor Luismi Segurado ens ha presentat el seu últim àlbum gravat amb el seu trio, "Elfrieda" (editat pel segell Fresh Sound Records), que és el tercer disc que ha gravat amb el seu trio, format per ell mateix amb el bateria Santi Colomer i Masa Kamaguch al contrabaix. "Elfrieda" conté temes originals inspirats en la pianista, compositora i arranjadora Mary Lou Williams (el seu nom real era Mary Elfrieda Scruggs) que beuen de les influències de compositors com McCoy Tyner, Benny Green, Oscar Peterson o Bill Evans. A més, Segurado ens ha interpretat en directe el tema propi "El muro de Bornalle", inclòs en aquest nou treball discogràfic. Veureu la seva actuació en directe a l'Instagram de @catalunyamusica.