Gèls: "L'objectiu de gravar els concerts del Hot Blues no era publicar-los, sinó tenir un record"

Wed, 11 Jan 2023 17:20:00 +0000

Cels Burgès (esquerra) i el seu pare Gès Burgès (dreta) ens han presentat el seu nou projecte: "HBS1", que és l'edició en vinil de la primera sessió musical sense interrupció d'actuacions musicals gravades en directe a l'emblemàtic bar Hot Blues d'Igualada, propietat de Gès Burgès i la seva esposa Marien Flores, que ha estat el punt de trobada de concerts i de jam sessions de músics com Pau Riba, Nico Roig i molts d'altres. Aquest vinil d'edició especial i limitada (on hi col·laboren els segells Hidden Track Records, Bankrobber i Underpool) plasma la faceta cultural del local i recupera una selecció dels concerts que van tenir lloc a la sala Hot Blues des del 2008 fins al seu tancament el 2017, després de 19 anys d'activitat. "HBS1" conté 14 cançons que creen un viatge sonor a partir de dotze artistes i grups diversos. A més, Cels i Gès Burgès ens han interpretat en directe un dels temes del seu nou projecte Gèls.