Alfons Reverté: "A l'Orquestra Ars Medica lliguem, cultura, medicina i música"

Wed, 11 Jun 2025 16:20:00 +0000

Alfons Reverté, director de l'Orquestra Ars Medica - Col·legi de Metges de Barcelona, ens ha donat els detalls del gran concert del quarantè aniversari d'aquesta formació, que oferirà aquest diumenge, 15 de juny, a l'Auditori del Conservatori del Liceu. També hi participarà l'Orquestra de Cambra de la Garriga. Plegats interpretaran obres de Hasse, Saint-Saëns i Vivaldi, entre d'altres, a més d'obres de metges que combinen la seva carrera amb la composició. El que es recapti amb la venda de les entrades es destinarà a la Fundació Àngel Soler Daniel (FSD), que té la missió de donar suport social i econòmic a metges en situació de dificultat, una realitat en la qual, malauradament, es troben alguns col·legues de professió.