Àngel Òdena: "M'agradaria fer un festival líric amb dos títols d'òpera i un de sarsuela"

Tue, 04 Jul 2023 16:30:00 +0000

El baríton Àngel Òdena ens ha donat els detalls de la representació de l'òpera "Tosca" de Puccini a la Tàrraco Arena el 28 de juliol i on ell mateix interpretarà el paper de Scarpia. És un projecte personal de territori, creat pel mateix Òdena, i per això s'ha constituït expressament per a la representació el Cor de l'Òpera de Tarragona, que serà dirigit per Montse Ríos, i l'Orquestra de l'Òpera de Tarragona sota la guia de Camerata XXI (formació musical de músics professionals de tot l'àmbit territorial de Tarragona), que serà dirigida pel mestre Oliver Díaz. I a més d'Òdena, la resta dels papers principals de l'òpera seran interpretats per Vanessa Goikoetxea, que farà de Floria Tosca, Alejandro Roy que donarà vida a Mario Cavaradossi, Stefano Palatchi serà Cesare Angelotti, Albert Casals farà de Spoletta i Enric Martínez Castignani serà el sagristà, entre d'altres.