Metropolitan Union: "La veu d'un cantant necessita dormir bé, beure aigua i zero alcohol"

Wed, 16 Apr 2025 16:40:00 +0000

Avui dimecres, 16 d'abril, es commemora el Dia Mundial de la Veu, que té com a objectiu conscienciar la població sobre la importància de cuidar la veu i de consultar amb l'otorrinolaringòleg en cas que apareguin problemes com la disfonia (pèrdua del timbre normal de la veu per trastorn funcional o orgànic de la laringe). I és que els trastorns de la veu afecten un cinc per cent de la població general i, en determinades professions, aquesta proporció pot ser molt més elevada, i requerir atenció mèdica. Per això, hem entrevistat el quartet vocal català Barbershop Metropolitan Union (format per Daniel Morales, tenor; Martí Doñate, lead; German de la Riva, baix i Joan Mas, baríton, d'esquerra a dreta a la foto) que ens ha parlat de com els cantants professionals cuiden la veu per evitar qualsevol afecció. A més, ens ha ofert una actuació musical en directe que veureu a la web del nostre programa i a la playlist de 3CatCultura a YouTube.