Descobrim la proposta "BIO" de Lluïsa Espigolé, Óscar Escudero i Belenish Moreno-Gil

Tue, 03 Jan 2023 17:25:00 +0000

Entre els últims i diversos projectes que conformen la trajectòria de la pianista Lluïsa Espigolé, avui us proposem centrar-nos en una proposta trencadora que combina la performance, el videojoc i la narrativa escènica. Es tracta de "BIO", una idea conjunta de la mateixa Espigolé (a la foto) i Óscar Escudero (un altre dels compositors actuals que forcen els límits estilístics i estètics) amb la col·laboració de la multifacètica Belenish Moreno-Gil a la part de la dramatúrgica. Seguint en la línia experimental i innovadora que caracteritza la feina de la pianista, "Bio" (com es dedueix del títol) parteix dels elements biogràfics de la pianista catalana per crear una posada en escena on la tecnologia, la sorpresa i eines com el el "videomapping", vesteixen un discurs amb una mirada irònica i crítica. N'hem parlat amb ella mateixa.