Jorba: "El meu disc és una carta de presentació de la meva mirada sobre cançons que m'han marcat"

Mon, 15 Dec 2025 17:40:00 +0000

El pianista i compositor anoienc Biel Jorba Junyent ens ha presentat el seu primer treball discogràfic, titulat "Crema Catalana". És un disc de piano sol de vuit composicions on l'artista explora la sonoritat d'algunes cançons tradicionals catalanes en el llenguatge del piano jazz. A més, cadascuna de les peces deixa veure les influències musicals de l'artista català, que van des de pianistes de jazz internacionals, com Keith Jarrett i Brad Mehldau, fins a músics autòctons, com el pianista i compositor Frederic Mompou i el pianista i compositor Lluís Vidal, que ha estat el seu tutor i mentor durant tot el procés de creació. Al final de l'entrevista, ens ha ofert una actuació musical en directe, que veureu a la nostra web i a la playlist de 3CatCultura a YouTube.