Guillem Roma: "A 'Postureo real' poso en diàleg les petites coses valuoses i l'algoritmocràcia"

Mon, 13 Mar 2023 17:20:00 +0000

Guillem Roma ens ha presentat l'àlbum "Postureo real", el seu cinquè disc, publicat pel segell U98 Music, en què reflexiona sobre l'impacte de les xarxes socials en la societat actual i on també canta a l'amistat i l'amor. En aquest nou àlbum ha col·laborat amb la cantant i trombonista Rita Payés i amb el cantautor Pedro Pastor. Actualment està de gira per presentar el seu nou treball discogràfic arreu de l'Estat i, després de la presentació a Vic (on s'ha esgotat) i a Madrid, les properes parades seran aquest dijous, 16 de març, al Kursaal de Manresa (on ha tornat a exhaurir les entrades); a Girona, el 18 de març, i a la Sala Apolo de Barcelona dins del Cruïlla de Primavera, el 15 d'abril. Veureu la seva actuació en directe a l'Instagram de @catalunyamusica. Durant l'entrevista ens ha explicat que les cançons d'aquest nou àlbum són cançons flotador, perquè en aquest món canviant, és necessari tenir algun lloc on agafar-se, i la música, diu Roma, és on ell s'agafa.