Cubarsi: "Tocar totes les Sonates i Partites de Bach en un únic concert és com córrer una marató"

Fri, 13 Dec 2024 17:40:00 +0000

La violinista i compositora catalana resident a Colònia Sara Cubarsi ha estat convidada pel Palau de la Música Catalana per interpretar la integral de les Sis Sonates i Partites de Johann Sebastian Bach dimarts de la setmana que ve, 17 de desembre. Serà la primera vegada que interpretarà totes aquestes peces en una sola vetllada. A més, Cubarsi és compositora i ha estudiat art. Ha fet diverses pintures i ens ha avançat: "Faré un quadre de cera que es desfarà a mesura que toqui una peça amb afinació justa." Aquesta tarda ens ha ofert una actuació musical en directe i la veureu a la web del nostre programa i a la playlist de 3CatCultura a YouTube.