Anna Niebla: "La nova versió curta de la Passió d'Esparreguera ha vingut per quedar-se"

Wed, 21 Apr 2021 17:00:00 +0000

Anna Niebla és la nova directora musical de la Passió d'Esparreguera, de la qual, aquest any, per la pandèmia, s'ha hagut de fer una versió curta d'una hora i 45 minuts de durada, en lloc de les cinc hores originals, eliminant-ne molts quadres, però mantenint en tot moment el sentit de la història original. I el resultat ha estat tan reeixit, que s'ha pensat a tornar a representar aquesta versió reduïda de la Passió d'Esparreguera l'any que ve, combinant-la amb alguna representació de la versió primigènia de cinc hores. Enguany, també se'n fan menys funcions: sis, en lloc de les deu habituals. Les dues últimes funcions seran el diumenge 25 d'abril i l'1 de maig.