Lluís Capdevila: "Mai he fet res que no volgués fer"

Tue, 16 Nov 2021 17:20:00 +0000

El pianista i compositor del Priorat Lluís Capdevila ens ha presentat en el seu nou àlbum, titulat "Social", que es publicarà a totes les plataformes el mateix dia que l'estrenarà en públic a Barcelona, el 17 de desembre, a la Casa Seat a les 19.00. "Social" l'ha gravat amb Petros Klampanis, contrabaix, i Luca Santaniello, bateria, i és el tercer disc que fan junts. L'àlbum conté set temes originals que el pianista i compositor català ha enregistrat en aquest format de trio per primera vegada, i també clàssics de Bob Thiele & David Weiss, Bob Dylan i Hoagy Carmichael. A part de presentar-nos el seu nou treball discogràfic, Capdevila també ens ha parlat dels concerts per a piano sol que ha ofert a Màlaga i Tortosa, i ens ha presentat la programació de música estable Reus Jazz Cava que ha creat ell mateix amb l'Institut Municipal Reus Cultura.